ddrg/super_eurlex huggingface dataset:
A Bizottság 396/96/EK rendelete

(1996. március 4.)

a kukoricakeményítő-gyártás maradékainak az Amerikai Egyesült Államokból történő behozataláról szóló 2019/94/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1863/95/EK rendelettel [1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 9. cikke (2) bekezdésére,

mivel a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendelet módosításáról szóló, 1996. február 26-i 344/96/EK bizottsági rendelet [3] 23. fejezete egy további megjegyzéssel egészül ki, amely leírja a Közösségbe vámmentesen behozható bizonyos keverékeket; mivel ebből a célból a 2309 vámtarifaszámon belül egy külön alszámot hoztak létre;

mivel a 2019/94/EK bizottsági rendelet [4] különleges szabályokat állapít meg annak garantálására, hogy a behozott termék megfeleljen az elfogadott vámkódexnek; mivel a szóban forgó termék jelenleg a 344/96/EK rendelet által bevezetett új alszám alá tartozik; mivel emiatt a 2019/94/EK rendeletet módosítani kell; mivel ennek a módosításnak a hatása nem sértheti az e rendelet hatályba lépését megelőzően kiadott engedélyek teljes körű hatályát a termék leírására tekintettel;

mivel az e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2019/94/EK rendelet szövege a következőképpen módosul:

1. Az 1. cikk (1) bekezdésében és a 2. cikkben megadott "23031019" KN-kód helyébe a "23099020" KN-kód lép.

2. A mellékletben az amerikai ipar által kiadott "Megfelelési Igazolás" helyébe az e rendelet mellékletében szereplő dokumentum lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Rendelkezéseit 1994. szeptember 8-tól kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. március 4-én.

a Bizottság részéről

Franz Fischler

a Bizottság tagja

[1] HL L 179., 1995.7.29., 1. o.

[2] HL L 181., 1992.7.1., 21. o.

[3] HL L 49., 1996.2.28., 1. o.

[4] HL L 203., 1994.8.6., 5. o.

--------------------------------------------------

MELLÉKLET

+++++ TIFF +++++

--------------------------------------------------
A Bizottság 1875/97/EK rendelete

(1997. szeptember 26.)

egyes elnevezéseknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben előírt "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba való bejegyzéséről szóló 2400/96/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1068/97/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

mivel a 2081/92/EGK rendelet 5. cikke szerint a tagállamok továbbították a Bizottságnak az egyes elnevezések földrajzi jelzésként vagy eredetmegjelölésként való bejegyzésére vonatkozó kérelmeiket;

mivel az említett rendelet 6. cikkének (1) bekezdése szerint megállapították, hogy a kérelmek megfelelnek a rendeletnek, különösen abban a tekintetben, hogy a kérelmek tartalmazzák a rendelet 4. cikkében előírt valamennyi adatot;

mivel a kérdéses elnevezéseknek az Európai Közösségek Hivatalos Lapjában való kihirdetését követően [3] nem érkezett az említett rendelet 7. cikke szerinti kifogási nyilatkozat a Bizottsághoz;

mivel következésképpen ezeket az elnevezéseket be kell jegyezni az "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba, és ezáltal ezek a Közösség egész területén földrajzi jelzésként vagy eredetmegjelölésként oltalmat élveznek,

ELFOGADTA EZT A RENDELETET:

1. cikk

A 2400/96/EK bizottsági rendelet [4] melléklete az e rendelet mellékletében szereplő elnevezésekkel egészül ki, és ezeket bejegyzik a 2081/92/EGK rendelet 6. cikkének (3) bekezdésében előírt "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba, mint oltalom alatt álló földrajzi jelzések (OFJ) vagy oltalom alatt álló eredetmegjelölések (OEM).

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. szeptember 26-án.

a Bizottság részéről

Franz Fischler

a Bizottság tagja

[1] HL L 156., 1997.6.13., 10. o.

[2] HL L 208., 1992.7.24., 1. o.

[3] HL C 24., 1997.1.24., 2. o.

[4] HL L 327., 1996.12.18., 11. o.

--------------------------------------------------

MELLÉKLET

A SZERZŐDÉS II. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Hústermékek:

PORTUGÁLIA:

- Lombo Branco de Portalegre (IGP)

- Lombo Enguitado de Portalegre (IGP)

- Painho de Portalegre (IGP)

- Cacholeira Branca de Portalegre (IGP)

- Chouriço Mouro de Portalegre (IGP)

- Linguiça de Portalegre (IGP)

- Morcela de Assar de Portalegre (IGP)

- Morcela de Cozer de Portalegre (IGP)

- Farinheira de Portalegre (IGP)

- Chouriço de Portalegre (IGP)

--------------------------------------------------
A Bizottság 2301/97/EK rendelete

(1997. november 20.)

egyes elnevezéseknek a mezőgazdasági termékek és élelmiszerek különleges tulajdonságainak tanúsításáról szóló 2082/92/EGK tanácsi rendeletben foglalt "különleges tulajdonságokra vonatkozó tanúsítványok nyilvántartásába" történő bejegyzéséről

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a mezőgazdasági termékek és élelmiszerek különleges tulajdonságainak tanúsításáról szóló, 1992. július 14-i 2082/92/EGK tanácsi rendeletre [1] és különösen annak 9. cikke (1) bekezdésére,

mivel a tagállamok a 2082/92/EGK rendelet 7. cikkével összhangban továbbították a Bizottsághoz egyes elnevezések különleges tulajdonságra vonatkozó tanúsítványként történő bejegyzése iránti kérelmüket;

mivel az ilyen módon bejegyzésre került elnevezések feljogosítanak az e célra fenntartott "hagyományos különleges termék" felirat használatára;

mivel a szóban forgó elnevezéseknek az Európai Közösségek Hivatalos Lapjában [2] való kihirdetését követően a rendelet 9. cikkében értelmében nem érkezett kifogási nyilatkozat a Bizottsághoz;

mivel következésképpen a szóban forgó elnevezések bejegyezhetők a "különleges tulajdonságokra vonatkozó tanúsítványok nyilvántartásába", és ezáltal a Közösség egész területén oltalmat élveznek mint hagyományos különleges termékek,

ELFOGADTA EZT A RENDELETET:

1. cikk

Az e rendelet mellékletében szereplő elnevezéseket a 2082/92/EGK rendelet 9. cikkének (1) bekezdésében foglaltaknak megfelelően be kell jegyezni a "különleges tulajdonságokra vonatkozó tanúsítványok nyilvántartásába".

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. november 20-án.

a Bizottság részéről

Franz Fischler

a Bizottság tagja

[1] HL L 208., 1992.7.24., 9. o.

[2] HL C 21., 1997.1.21., 5. o.

--------------------------------------------------

MELLÉKLET

- Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek, Oude Frambozenlambiek, Oude Fruit-lambiek (2082/92/EGK rendelet 13. cikk (1) bekezdés) [1],

- Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek (2082/92/EGK rendelet 13. cikk (1) bekezdés) [2],

- Faro (2082/92/EGK rendelet 13. cikk (1) bekezdés) [3].

[1] A feltételek főbb szempontjai az Európai Közösségek Hivatalos Lapjában jelentek meg, (HL C 21., 1997. 1.21., 5-16. o.)

[2] A feltételek főbb szempontjai az Európai Közösségek Hivatalos Lapjában jelentek meg, (HL C 21., 1997. 1.21., 5-16. o.)

[3] A feltételek főbb szempontjai az Európai Közösségek Hivatalos Lapjában jelentek meg, (HL C 21., 1997. 1.21., 5-16. o.)

--------------------------------------------------
A Tanács 434/97/EK rendelete

(1997. március 3.)

az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a 2377/90/EGK rendelet [4] előírja azoknak az anyagoknak a fokozatos értékelését, amelyek használata a rendelet hatálybalépésének napján engedélyezve volt, és mivel annak 14. cikke meghatározza, hogy 1997. január 1-jétől kezdődő hatállyal "a Közösségen belül tilos élelmiszertermelő állatokon alkalmazni olyan gyógyszerhatású anyagokat tartalmazó állatgyógyászati készítményeket, amelyek az I., II. vagy a III. mellékletben nincsenek feltüntetve";

mivel annak érdekében, hogy lehetőség legyen ennek a közösségi eljárásnak szilárd tudományos alapokon való folytatására, valamint, hogy az állatorvosokat és az állatok egészségének védelméhez szükséges anyagoknak a felhasználóit ne gátolja ezek alkalmazásában, ezt a határidőt szükséges kiterjeszteni azokra az anyagokra, amelyekre 1996. január 1. előtt maximális maradékanyag-határértékek megállapítására irányuló megalapozott kérelmeket nyújtottak be a Bizottsághoz vagy a Európai Gyógyszerértékelő Ügynökséghez, az anyag természetének megfelelően eltérő hosszúságú időszakra,

ELFOGADTA EZT A RENDELETET:

1. cikk

A 2377/90/EGK rendelet 14. cikke az alábbi albekezdésekkel egészül ki:

"Mindazonáltal azokra az anyagokra vonatkozóan, amelyek használata a rendelet hatálybalépésének napján engedélyezve volt, és amelyekre 1996. január 1. előtt maradékanyag-határértékek meghatározására irányuló megalapozott kérelmeket nyújtottak be a Bizottsághoz vagy az Európai Gyógyszerértékelő Ügynökséghez, az előző albekezdésben említett időpont kitolódik:

- 1998. január 1-jéig a pyrasolidonból, a nitroimidazolokból és az arzanilsavból származtatott termékek esetében, és

- 2000. január 1-jéig a többi anyag esetében.

Az Ügynökség 1997. június 7. előtt közzéteszi ezeknek az anyagoknak a listáját."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1997. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. március 3-án.

a Tanács részéről

az elnök

M. De Boer

[1] HL C 381., 1996.12.17., 9. o.

[2] 1997. február 20-i vélemény (a Hivatalos Lapban még nem tették közzé).

[3] 1997. február 27-i vélemény (a Hivatalos Lapban még nem tették közzé).

[4] HL L 224., 1990.8.18., 1. o. A legutóbb a 17/97/EK bizottsági rendelettel (HL L 5., 1997.1.9., 12. o.) módosított rendelet.

--------------------------------------------------
A Bizottság 2390/97/EK rendelete

(1997. december 1.)

a vöröshagymára és a cikóriasalátára vonatkozó minőségi előírások megállapításáról szóló 2213/83/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre [1] és különösen annak 2. cikke (2) bekezdésére,

mivel a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendelet I. mellékletének módosításáról szóló, 1995. október 10-i 2448/95/EK bizottsági rendelet [2] új KN-kódokat rögzített; mivel ezért frissíteni kell a legutóbb a 888/97/EK rendelettel [3] módosított, a vöröshagymára és a cikóriasalátára vonatkozó minőségi előírások megállapításáról szóló, 1983. július 28-i 2213/83/EGK bizottsági rendeletben [4] a vöröshagyma és a cikóriasaláta meghatározását;

mivel a piaci szereplők a hagymák csírázása tekintetében különféleképpen értelmezik a 2213/83/EGK rendeletet; mivel a 2213/83/EGK rendeletet módosítani kell, hogy tartalmazza a megfelelő meghatározást;

mivel az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 2213/83/EGK rendelet a következőképpen módosul:

1. az 1. cikk (1) bekezdése helyébe a következő rendelkezés lép:

"A 07031019 KN-kód alá tartozó vöröshagymára és a 07052100 KN-kód alá tartozó cikóriasalátára vonatkozó forgalmazási előírásokat e rendelet I. és II. melléklete tartalmazza."

2. Az I. melléklet a következőképpen módosul:

a II. rész B. pontjában (a minőségre vonatkozó rendelkezések):

- az i. pont második alpontjának második francia bekezdése helyébe a következő szöveg lép:

- "– nélkülözzék a csírázásra mutató jeleket (külsőleg látható hajtásoktól mentesek),"

- a ii. pont második alpontjának második francia bekezdése helyébe a következő szöveg lép:

- "– külsőleg látható csírázás korai jelei (nem lehet több, mint a kiszerelési egység 10 darab- vagy tömegszázaléka),",

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. december 1-jén.

a Bizottság részéről

Franz Fischler

a Bizottság tagja

[1] HL L 297., 1996.11.21., 1. o.

[2] HL L 259., 1995.10.30., 1. o.

[3] HL L 126., 1997.5.17., 11. o.

[4] HL L 213., 1983.8.4., 13. o.

--------------------------------------------------
A Bizottság rendelete

(1998. március 23.)

a 2309/93/EGK tanácsi rendelet mellékletének módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az emberi illetve állatgyógyászati felhasználásra szánt gyógyszerek engedélyezésére és felügyeletére vonatkozó közösségi eljárások meghatározásáról és az Európai Gyógyszerértékelő Ügynökség létrehozásáról szóló, 1993. július 22-i 2309/93/EGK tanácsi rendeletre [1] és különösen annak 3. cikke (5) bekezdésére,

mivel az állati egészségvédelem céljából és az állatgyógyászati készítmények piacának különleges jellege miatt bátorítani kell a gyógyszergyártókat az új és/vagy újítást tartalmazó állatgyógyászati készítmények mielőbbi forgalomba hozatalára;

mivel a gyógyszergyártókat a gyógyszerek fejlesztésével kapcsolatban alapvető követelmények kötik, mint például többek között klinikai és toxikológiai tanulmányok készítése; mivel ezek az alapvető követelmények aszerint változnak, hogy a gyógyszert háziállatoknál, emberi fogyasztásra szánt élelmiszert termelő állatoknál vagy az állatok mindkét kategóriájánál kívánják-e használni;

mivel az új és újítást tartalmazó állatgyógyászati készítményeket a gyógyszerfelügyelet eszközével következetes és hatékony felügyeletnek kell alávetni; mivel ezért egy bizonyos gyógyszer felügyeletét megjelölésétől és célcsoportjától függetlenül jobb egyetlen nemzeti vagy közösségi hatóságra bízni;

mivel szükség van az állatgyógyászati készítményeknél a piac átláthatóságának javítására és a piacra jutás megkönnyítésére azáltal, hogy egy adott új és/vagy újítást tartalmazó gyógyszer vonatkozásában a termék célcsoportjától függetlenül a gyógyszergyártóknak lehetőséget biztosítanak egyetlen nemzeti vagy közösségi engedély megszerzésére;

mivel ezért lehetővé kell tenni, hogy egy cég kérésére az Európai Gyógyszerértékelő Ügynökség elvégezze bármilyen olyan új hatóanyagot tartalmazó állatgyógyászati készítmény értékelését, amely állatoknál való alkalmazásra vonatkozó engedéllyel e rendelet hatálybalépésekor még egyik tagállamban sem rendelkezik;

mivel az e rendeletben előírt intézkedések összhangban vannak az állatgyógyászati készítmények állandó bizottságának véleményével,

ELFOGADTA EZT A RENDELETET:

1. cikk

A 2309/93/EGK rendelet mellékletének B. részében az utolsó bekezdés helyébe a következő szöveg lép:

"Olyan új hatóanyagot tartalmazó állatgyógyászati készítmények, amelyeknek állatoknál való használatára vonatkozóan, e rendelet hatálybalépésének időpontjában még egyik tagállamban sem adtak engedélyt."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. március 23-án.

a Bizottság részéről

Martin Bangemann

a Bizottság tagja

[1] HL L 214., 1993.8.24., 1. o.

--------------------------------------------------
A Bizottság 1400/98/EK rendelete

(1998. június 30.)

a Kanári-szigeteken megtermelt friss tejtermékek fogyasztásához nyújtott támogatás részletes alkalmazási szabályainak megállapításáról szóló 2235/92/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2348/96/EK rendelettel [1] módosított, egyes mezőgazdasági termékek tekintetében a Kanári-szigetek javára egyedi intézkedések bevezetéséről szóló, 1992. június 15-i 1601/92/EGK tanácsi rendeletre [2] és különösen annak 11. cikkére,

mivel a legutóbb az 1802/95/EK rendelettel [3] módosított 2235/92/EGK bizottsági rendelet [4] 1. cikke rendelkezik a Kanári-szigeteken előállított és friss tehéntejből készült termékek emberi fogyasztására vonatkozó támogatás nyújtásáról, a szigetek fogyasztási igényeinek korlátain belül; mivel tekintettel arra, hogy a helyi fogyasztási szokások inkább a fölözött tejtermékek felé mozdultak el, illetve a spanyol hatóságok kérésének következtében a 2235/92/EGK rendelet mellékletében felsorolt friss tejtermékek listáját módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2235/92/EGK rendelet mellékletének helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1998. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. június 30-án.

a Bizottság részéről

Franz Fischler

a Bizottság tagja

[1] HL L 320., 1996.12.11., 1. o.

[2] HL L 173., 1992.6.27., 13. o.

[3] HL L 174., 1995.7.26., 27. o.

[4] HL L 218., 1992.8.1., 105. o.

--------------------------------------------------

MELLÉKLET

MELLÉKLET

Az 1601/92/EK rendelet 11. cikkének (1) bekezdésében említett közösségi támogatásra jogosult termékek jegyzéke:

1. fogyasztói tej;

2. tejszín;

3. joghurt;

4. friss sajt a szárazanyag súlyára vetített legkevesebb 40 %-os zsírtartalommal.

--------------------------------------------------
A Bizottság 954/98/EK rendelete

(1998. május 6.)

az egyes elnevezéseknek a mezőgazdasági termékek és élelmiszerek különleges tulajdonságainak tanúsításáról szóló 2082/92/EGK tanácsi rendeletben foglalt, "különleges tulajdonságokra vonatkozó tanúsítványok nyilvántartásába" történő bejegyzéséről szóló 2301/97/EK rendelet mellékletének kiegészítéséről

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a mezőgazdasági termékek és élelmiszerek különleges tulajdonságainak tanúsításáról szóló, 1992. július 14-i 2082/92/EGK tanácsi rendeletre [1] és különösen annak 9. cikke (1) bekezdésére,

mivel a 2082/92/EGK rendelet 7. cikkével összhangban a tagállamok kérelmeket nyújtottak be a Bizottsághoz egyes elnevezéseknek a "különleges tulajdonságokra vonatkozó tanúsítványok nyilvántartásába" történő bejegyzésére;

mivel a bejegyzett elnevezések a számukra fenntartott "hagyományos különleges termék" megjelöléssel használhatók;

mivel a fenti rendelet 7. cikke alapján a Bizottsághoz kifogás érkezett az e rendelet mellékletében megadott nevekre vonatkozóan azt követően, hogy azok közzétételére az Európai Közösségek Hivatalos Lapjában [2] sor került, amelyet azonban később visszavontak;

mivel ezek a nevek következésképpen bejegyezhetők a "különleges tulajdonságokra vonatkozó tanúsítványok nyilvántartásába", és ezáltal a Közösség egész területén, mint hagyományos különleges termékek, oltalom alatt állnak;

mivel e rendelet melléklete kiegészíti a 2301/97/EK bizottsági rendelet [3] mellékletét,

ELFOGADTA EZT A RENDELETET:

1. cikk

A 2301/97/EK rendelet melléklete az e rendeletben foglalt mellékletben szereplő elnevezésekkel egészül ki, és ezek a 2082/92/EGK rendelet 9. cikke (1) bekezdésében foglalt rendelkezéseknek megfelelően bejegyzésre kerülnek a "különleges tulajdonságokra vonatkozó tanúsítványok nyilvántartásába".

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. május 6-án.

a Bizottság részéről

Franz Fischler

a Bizottság tagja

[1] HL L 208., 1992.7.24., 1. o.

[2] HL C 21., 1997.1.21., 5–16. o.

[3] HL L 319., 1997.11.21., 8. o.

--------------------------------------------------

MELLÉKLET

- "Kriek", "Kriek-Lambic", "Framboise-Lambic", "Fruit-Lambic"/"Kriek", "Kriekenlambiek", "Frambozenlambiek", "Vruchtenlambiek" (2082/92/EGK rendelet 13. cikkének (1) bekezdése) [1],

- "Lambic", "Gueuze-Lambic"/"Geuze"/"Lambiek", "Geuze-Lambiek", "Geuze" (2082/92/EGK rendelet 13. cikkének (1) bekezdése) [2].

[1] A termékleírások főbb pontjait lásd HL C 21., 1997.1.21., 5–16. o.

[2] A termékleírások főbb pontjait lásd HL C 21., 1997.1.21., 5–16. o.

--------------------------------------------------